**GEOGRAFIJA, 8. razred, 8. teden** (11. 5. 2020. – 15. 5. 2020)

Že prejšnji teden sem vam v **Teams spletno učilnico za geografijo** napisala **navodila za izdelovanje referata** o državi Latinske Amerike. Referat bo **ocenjen**, zato si jih **obvezno preberite**, če še niste. (če imate težave z uporabo spletne učilnice, pa mi pišite)

1. **šolska ura: KANADA**

* **Zanimivost:** Gotovo vsi poznate kanadsko zastavo. Če se je ne spomnite, jo poiščite na internetu. Rdeča barva v njej simbolizira žrtve Kanadčanov med prvo svetovno vojno. Bela barva predstavlja zasneženi sever Kanade. Rdeč javorov list je že od 18. stoletja državni simbol Kanade; predstavlja njihov ponos na naravo in okolje
* V **učbeniku** na **str. 74-77** si počasi in natančno **preberite** učno snov o **Kanadi**. Oglejte si tudi **zemljevide** in **fotografije**. **Zapišite snov v zvezek**. (glejte naslednjo stran)
* **Preverjanje in utrjevanje znanja** (kaj v zvezi s Kanado poznate):
  + Poznate **lego Kanade** (severna in zahodna polobla, zmerno topli, subpolarni in polarni pas).
  + **Podnebje** in **rastlinske značilnosti** (hladno celinsko, oceansko, tundrsko podnebje; iglasti gozdovi in tundra).
  + **Prebivalstvo in poselitev**:
    - je zelo **redko poseljena** (4 prebivalci na km2), osrednji in severni del države praktično neposeljena
    - **Inuiti** ob arktičnih obalah
    - najgostejša poselitev ob **Reki sv. Lovrenca in Velikih jezerih**
    - nekaj znanih kanadskih mest: Toronto, Montreal, Vancouver, Ottawa (glavo mesto) …
  + **Promet:**
    - imajo **moderno cesto in železniško omrežje** (smer Z-V, dobra povezanost z ZDA),
    - znate opisati **prometni pomen vode poti po Reki sv. Lovrenca**, ki povezuje Velika jezera z Atlantskim oceanom (dober prikaz premagovanja višinske razlike v **učbeniku** na **str. 75**)
    - pomen **letalskega prometa**
  + **Gospodarstvo:**
    - **kmetijstvo** (poljedelstvo v pasu prerij, pomen živinoreje, ribolov)
    - številna **naravna bogastva** (les, nafta in zemeljski plin, različne rude) – glej **atlas** na **str. 140**
    - razvita **industrija**: lesna in papirna, predelava aluminija , avtomobilska industrija …
    - ¾ prebivalstva je zaposlenih v storitvenih dejavnostih

**Dodatno utrjevanje:** na <https://eucbeniki.sio.si/geo8/2584/index3.html> (glej zavihek **STRANI, str. 106-107, 108** in **110**) **rešite** vse naloge. Ta naloga ni obvezna, je pa zelo dober način, kako preverite, ali razumete novo učno snov.

13. šolska ura: zapis v zvezek

**KANADA**

**Lega Kanade:** v celoti na severni in na zahodni polobli; v zmerno toplem, subpolarnem in polarnem pasu

**Prebivalstvo in poselitev Kanade**

* druga največja država na svetu
* zelo redko poseljena
* hladno celinsko in tundrsko podnebje, le ob obali Tihega oceana oceansko
* največ prebivalcev ob Velikih jezerih in Reki sv. Lovrenca
* glavno mesto Ottawa, največje Toronto

**Promet Kanade**

* moderno cestno in železniško omrežje od Z proti V na jugu države
* odlična prometna povezanost z ZDA
* prometni pomen vodne poti po Reki sv. Lovrenca, ki povezuje Velika jezera z Atlantskim oceanom
* pomen letalskega prometa

**Gospodarstvo Kanade**

* **Kmetijstvo**:
  + najboljša kmetijska zemljišča v pasu prerij v Osrednjem nižavju (pšenica, druga žita, krompir, sladkorna pesa …).
  + razvita živinoreja: pomemben izvoz mesa in mlečnih izdelkov
  + spada med vodilne države pri ulovu in izvozu rib
* **Rudarstvo in industrija**:
  + rudna bogastva v starih kamninah Kanadskega ščita
  + pomembna nahajališča nafte in zemeljskega plina
  + razvoj industrije: lesna in papirna industrija, predelava aluminija, avtomobilska industrija, živilskopredelovalna industrija …
  + ¾ prebivalstva je zaposlenih v storitvenih dejavnostih.